బ్రూస్ లీ (సినిమా)

బ్రూస్ లీ  శ్రీను వైట్ల దర్శకత్వంలో 2015 అక్టోబరు 16 శుక్రవారం విడుదలైన తెలుగు సినిమా. రాం చరణ్ తేజ, రకుల్ ప్రీత్ సింగ్ ఇందులో ప్రధాన పాత్రధారులు.
కథ
చిన్నప్పటి నుంచి బ్రూస్ లీ పోరాటాలు చూసి ఆకర్షితుడైన కథా నాయకుడు కార్తీక్ (రాం చరణ్ తేజ) తన పేరును కూడా బ్రూస్ లీగా మార్చేసుకుంటాడు. కార్తీక్ ది అందమైన కుటుంబం అమ్మ (పవిత్ర లోకేష్), నాన్న రామచంద్రరావు (రావు రమేష్), అక్క (కృతి కర్బంద). కార్తీక్ తండ్రి, జయరాజ్ (సంపత్), వసుంధర (నదియా)కు చెందిన వసుంధర పరిశోధనాశాలలో పనిచేస్తుంటాడు. అదే సమయంలో కార్తీక్ కూడా స్టంట్ మాస్టర్ గా పనిచేస్తూ తండ్రికి సహాయపడుతుంటాడు. వీడియో గేమ్ డెవలపర్ రియా (రకుల్ ప్రీత్ సింగ్)కు పోలీస్ నే పెళ్ళి చేసుకోవాలనే కోరిక ఉంటుంది. అయితే అదే సమయంలో కార్తీక్ ను చూసిన రియా తొలిచూపులోనే ఇష్టపడుతుంది. కార్తీక్ నే కథా నాయకుడుగా పెట్టి ఓ గేమ్ డెవలప్ చేస్తుంది. అదే సమయంలో పోలీస్ నే పెళ్ళి చేసుకోవాలనే తన పిచ్చి వల్ల అనుకోని సమస్యలను ఎదుర్కొంటుంది. ఆ సమస్యల నుంచి రియాను కాపాడాలనుకున్న కార్తీక్, దీపక్ రాజ్ (అరుణ్ విజయ్) ముఠాతో గొడవ పడతాడు.

వసుంధర పరిశోధనాశాలలో పనిచేస్తున్న రామచంద్రరావు కూతురు కృతిని ఆ కంపెనీ యజమాని జయరాజ్ తన కోడలిగా చేసుకోవాలనుకుంటాడు. ఆ సమయంలో జయరాజ్ కు సంబంధించి కొన్ని నిజాలు బయటికి వస్తాయి. ఒకేసారి జయరాజ్, దీపక్ రాజ్ ల నుంచి కార్తీక్ కుటుంబానికి సమస్యలు ఎదురవుతాయి. ఈ సమస్యల నుంచి కార్తీక్ అలియాస్ బ్రూస్ లీ తన కుటుంబాన్ని ఎలా కాపాడుకున్నాడు, అసలు ప్రతినాయకులతో బ్రూస్ లీకి ఉన్న శతృత్వం ఏంటి. అన్నదే మిగతా కథ.

నటవర్గం

 రాం చరణ్ తేజ
 రకుల్ ప్రీత్ సింగ్
 కృతి కర్బంద
 బ్రహ్మానందం 
 అరుణ్ విజయ్
 సంపత్ రాజ్
 నదియా
 జయప్రకాశ్ రెడ్డి
 సప్తగిరి
 టిస్కా చోప్రా
 బ్రహ్మాజీ
 ముకేష్ రిషి
పెనుమత్స సుబ్బరాజు
 పోసాని కృష్ణ మురళి
 రావు రమేశ్
అజయ్
 అమితాష్ ప్రధాన్
 చిరంజీవి (అతిథి పాత్ర)

సాంకేతికవర్గం
నిర్మాత - డి. వి. వి. దానయ్య
దర్శకుడు - శ్రీను వైట్ల
సంగీతం -  తమన్

మూలాలు

బయటి లంకెలు

వర్గం:2015 తెలుగు సినిమాలు
వర్గం:బ్రహ్మానందం నటించిన సినిమాలు
వర్గం:నదియా నటించిన సినిమాలు